LV Eiropas Savienības Oficiālais Vēstnesis C 279/19

Grozījumu pieteikuma publikācija saskaņā ar 6. panta 2. punktu Padomes Regulā (EK) Nr. 510/2006 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību

(2007/C 279/08)

Šī publikācija dod tiesības izteikt iebildumus pret pieteikumu atbilstīgi Padomes Regulas (EK) Nr. 510/2006 7. pantam. Iebildumiem jānonāk Komisijā sešu mēnešu laikā no šīs publikācijas dienas.

GROZĪJUMU PIETEIKUMS

PADOMES REGULA (EK) Nr. 510/2006

Grozījumu pieteikums saskaņā ar 9. pantu un 17. panta 2. punktu

“EPOISSES”

EK Nr.: FR/PDO/117/0118/07.09.2004

AĢIN ACVN

1. Produkta specifikācijas nodaļa, kurā izdarīti grozījumi

Produkta nosaukums Apraksts Ģeogrāfiskais apgabals Izcelsmes apliecinājums Ražošanas metode Saikne Marķējums Valsts prasības Citi [precizēt]

2. Grozījuma(u) veids

Grozījumi vienotajā dokumentā vai kopsavilkuma lapā Grozījumi reģistrētu ACVN vai AĢIN specifikācijā, ja nav publicēts ne vienots dokuments, ne kopsavilkums. Grozījumi specifikācijā, ja publicētajā vienotajā dokumentā (Regulas (EK) Nr. 510/2006 9. panta 3. punkts) nav jāizdara grozījumi. Pagaidu grozījumi specifikācijā, kas saistīti ar valsts iestāžu noteikto obligāto sanitāro vai fitosanitāro pasākumu ievērošanu (Regulas (EK) Nr. 510/2006 9. panta 4. punkts).

3. Grozījumi

Galvenais grozījumu mērķis ir sniegt vajadzīgos precizējumus, lai pastiprinātu piemērojamos piena ražošanas apstākļus, kā arī produkta izgatavošanas apstākļus.

Šie grozījumi dod iespēju nostiprināt šā produkta saikni ar ražošanas apgabalu un labāk saglabāt produkta īpašības, un izvairīties no iespējamām novirzēm.

Ražošanas metode

Pievienots šāds punkts: “Pienu, no kura izgatavo “Epoisses”, savāc tikai no ganāmpulkiem, ko veido govju šķirnes Brune, Montbéliarde vai šķirne Simmental Française. Saimniecībās, kas neatbilst šim noteikumam, līdz 2009. gada 31. decembrim ir attiecīgi jāsakārto ražošana.”

Paskaidrojumi: Izmantojot vietējās govju šķirnes, veidojas ciešāka “Epoisses” saikne ar ražošanas apgabalu. Tomēr dažās saimniecībās šā noteikuma īstenošana prasa ievērojamas izmaiņas. Tāpēc ir jānosaka termiņš, lai varētu šo noteikumu īstenot.

Pievienoti šādi punkti:

“Ganāmpulka kopējā vidējā gada lopbarības devā vismaz 85 % ir ražošanas ģeogrāfiskā apgabala izcelsmes barība, pārrēķinot sausnā.”

“Minētā ražošanas ģeogrāfiskā apgabala izcelsmes lopbarības daļa nedrīkst būt zemāka par 80 % no kopējās dienas devas, pārrēķinot to sausnā.”

“Barības pamatdeva, izņemot lauksaimniecības blakusproduktus, ir no minētā ražošanas ģeogrāfiskā apgabala.

Barības piedevu daļa barībā nepārsniedz 30 % no kopējās barības devas, pārrēķinot sausnā.”

“Ganību periodā, kas ilgst vismaz līdz 15. jūnijam, piena govju barība galvenokārt ir zāle ganībās vai svaigi pļauta zāle; šī zaļmasa veido vismaz 50 % no piena govs barības pamatdevas saimniecībās, kurās uz vienu ražojošu piena govi ir paredzēti 20 āri ganību platības, vai 15 āri uz vienu ražojošu piena govi saimniecībās, kurās lieto rupjo lopbarību zaļmasā. Ārpus šā perioda lopbarībai, ko uzglabā sausā veidā, proti, lopbarībai, kurā ir vairāk nekā 85 % sausnas, un sienam, ko uzglabā ietītos rituļos, jāveido vismaz 30 % no pamatdevas.”

“Pamatdevā ir aizliegts lietot lopbarību, kas var negatīvi ietekmēt piena smaržu un garšu vai siera koagulācijas spēju vai kas rada bakterioloģiskas piesārņošanas risku.”

Paskaidrojumi: Piena govju lopbarību nosaka arī tāpēc, lai nostiprinātu siera saikni ar tā ražošanas apgabalu. Viens no galvenajiem elementiem ir tādas lopbarības lietošana, kas galvenokārt iegūta ražošanas ģeogrāfiskajā apgabalā.

Pievienoti šādi punkti:

“Pirms koagulācijas aizliegts veikt piena biezināšanu, daļēji izdalot no tā ūdens daļu.”

“Piena sastāva un pārstrādes procesa vienīgās atļautās sastāvdaļas vai pārstrādes palīgvielas, vai piedevas ir recināšanas fermenti, nekaitīgu baktēriju kultūras, raugi, pelējums un sāls.”

“Piena recināšanu veic tikai ar recināšanas fermentu.”

“Pienu, ražošanas produktus, piena recekli un svaigu sieru aizliegts uzglabāt temperatūrā, kas ir zemāka par 0 °.”

“Svaigu sieru un nogatavināmu sieru aizliegts uzglabāt modificētā atmosfērā.”

Paskaidrojumi: Sieram atļautajai apstrādei un piedevām bija izstrādāti vispārēji noteikumi. Tomēr ir konstatēts, ka cilmes vietas sieru īpašības var ietekmēt jaunās apstrādes tehnoloģijas, no kurām dažas attiecas uz apstrādi un piedevām, piemēram, mikrofiltrācija un piena un nogatavināšanas fermentu daļēja biezināšana. Šķiet, ka jo īpaši dažas fermentu piedevas nav savienojamas ar ACVN produktu galvenajām īpašībām.

Tāpēc katras cilmes vietas specifikācijā ietvertajā ražošanas metodes aprakstā būtu precīzāk jāraksturo attiecībā uz pienu un siera ražošanu pašlaik piemērojamie paņēmieni apstrādes un piedevu jautājumā, lai turpmāka nereglamentētu ražošanas paņēmienu lietošana neapdraudētu cilmes vietas sieru īpašības.

Saikne ar ģeogrāfisko vidi

Pievienots šāds punkts: “Govju šķirnes Brune, Montbéliarde un Simmental Française tradicionāli izmanto vietējai piena ražošanai, un tās ir pielāgojušās apkārtējai videi.”

Paskaidrojumi: Šo noteikumu mērķis ir stiprināt saikni ar ražošanas apgabalu, veicinot atgriešanos pie vietējo govju sugu izmantošanas.

KOPSAVILKUMS

PADOMES REGULA (EK) Nr. 510/2006

“EPOISSES”

EK Nr.: FR/PDO/117/0118/07.09.2004

ACVN ( X ) AĢIN ( )

Šis kopsavilkums nosaka galvenos produkta specifikācijas elementus informatīvā nolūkā.

1. Atbildīgais dienests dalībvalstī:

Nosaukums: Institut National de l'Origine et de la Qualité (INAO) Adrese: 51, rue d'Anjou F-75008 Paris Tālr.: (33) 01 53 89 80 00 Fakss: (33) 01 53 89 80 60 E-pasts: info@inao.gouv.fr

2. Grupa:

Nosaukums: Syndicat de Défense de l'Époisses Adrese: Mairie d'Époisses F-21460 Époisses Tālr.: (33) 03 80 96 34 61 Fakss: (33) 03 80 96 34 61 E-pasts: contact@fromages-epoisses.com Sastāvs: ražotāji/pārstrādātāji ( X ) citi ( )

3. Produkta veids:

Grupa 1.3. — Sieri

4. Specifikācija:

(Regulas (EK) Nr. 510/2006 4. panta 2. punkta prasību kopsavilkums)

4.1. Nosaukums: “Epoisses”

4.2. Apraksts: Siers ražots no govs pilnpiena, tam ir mīksta masa, mazgāta gluda vai viegli krunkaina un spīdīga miza; tās krāsa var būt no dzeltenīgi oranžas līdz ķieģeļsarkanai; siera ritulim ir cilindra forma un divi iespējamie izmēri: diametrs no 95 līdz 115 mm un svars no 250 līdz 350 gramiem, vai diametrs no 165 līdz 190 mm un svars no 700 līdz 1 100 gramiem; tauku saturs beztauku sausnā ir vismaz 50 %, un tas satur vismaz 40 % sausnas. Siera masa ir gaišā smilškrāsā, elastīgi valkana, mīksta un viegli sāļa. Atkarībā no siera gatavības pakāpes siera masas vidū var būt daļēji sašķēlies olbaltums.

4.3. Ģeogrāfiskais apgabals: Burgundijas reģiona Kotdoras, Jonas un Augšmarnas departamentu daļas.

Kotdoras departamentā:

— Arnay-le-Duc, Bligny-sur-Ouche, Liernais kantoni (pilnībā).

— Dižonas kantoni (5. kantons), Gevrey-Chambertin, Grancey-le-Château, Is-sur-Tille, Saint-Seine-l'Abbaye, Selongey, Sombernon kantoni (pilnībā).

— Aignay-le-Duc, Baigneux-les-Juifs, Châtillon-sur-Seine, Laignes, Montbard, Précy-sous-Thil, Recey-sur-Ource, Saulieu, Semur-en-Auxois, Venarey-les-Laumes, Vitteaux kantoni (pilnībā).

Augšmarnas departamentā:

— Auberive un Prauthoy kantoni (pilnībā).

Jonas departamentā:

— Avallon, Guillon, L'Isle-sur-Serein kantoni (pilnībā).

4.4. Izcelsmes apliecinājums: Katrs uzņēmums aizpilda “paziņojumu par piemērotību”, ko reģistrē I.N.A.O. dienesti un ar kura palīdzību tie var noteikt visus uzņēmumus. Tie I.N.A.O. nodrošina piekļuvi sarakstiem, kā arī visiem dokumentiem, kas vajadzīgi, lai pārbaudītu piena un siera izcelsmi, kvalitāti un ražošanas apstākļus.

Veicot pārbaudi attiecībā uz tāda produkta īpašībām, kam ir piešķirts cilmes vietas nosaukums, tiek veikta analītiskā un organoleptiskā pārbaude, kuras mērķis ir pārliecināties par šai pārbaudei nodoto produktu kvalitāti un tipiskajām īpašībām.

4.5. Ražošanas metode: Piena ražošanu, siera izgatavošanu un nogatavināšanu veic ģeogrāfiskajā apgabalā, kas noteikts 4.3. punktā.

Pienu, no kura izgatavo “Epoisses”, savāc tikai no ganāmpulkiem, ko veido govju šķirnes Brune, Montbéliarde vai šķirne Simmental Française. Saimniecībās, kas neatbilst šim noteikumam, līdz 2009. gada 31. decembrim ir attiecīgi jāsakārto ražošana. Minētā ražošanas ģeogrāfiskā apgabala izcelsmes barības daļa nedrīkst būt zemāka par 80 % no kopējās dienas devas, pārrēķinot to sausnā.

Ganību periodā, kas ilgst vismaz līdz 15. jūnijam, piena govju barība ir zāle ganībās vai svaigi pļauta zāle; šī zaļmasa veido vismaz 50 % no piena govs barības pamatdevas saimniecībās, kurās uz vienu ražojošu piena govi ir paredzēti 20 āri ganību platības, vai 15 āri uz vienu ražojošu piena govi saimniecībās, kurās lieto rupjo lopbarību zaļmasā. Ārpus šā perioda lopbarībai, ko uzglabā sausā veidā, proti, lopbarībai, kurā ir vairāk nekā 85 % sausnas, un sienam, ko uzglabā ietītos rituļos, jāveido vismaz 30 % no pamatdevas.

Piena sastāva un pārstrādes procesa vienīgās atļautās sastāvdaļas vai pārstrādes palīgvielas, vai piedevas ir recināšanas fermenti, nekaitīgu baktēriju kultūras, raugi, pelējums un sāls.

To iegūst no govs pilnpiena pienskābas sarecināšanas rezultātā, pēc tam, nesadalot piena recekļa masu, to sagriež lielos gabalos un ievieto veidnēs, notecina, sāla ar sausu sāli, vismaz 4 nedēļas gatavina, mazgājot ūdenī, kam pievienots vīnogu čagu spirts, kas piedod sieram tā dabisko ķieģeļsarkano krāsu, jo iekrāsojas uz siera virsmas esošās baktērijas. Krāsvielu izmantošana ir aizliegta.

4.6. Saikne: Šā siera ražošanu 16. gadsimtā uzsāka Epoisses dzīvojošie cisterciešu mūki, un vietējie lauksaimnieki to uzlaboja; šo sieru cildināja Madame de Sévigné, un 1825. gadā pazīstamais gardēdis Brillat-Savarin to nodēvēja par “sieru karali”; kopš 1840. gada to ražo lielos apjomos.

Sākumā šo sieru ražoja Pays d'Auxois, vēlāk arī kaimiņu apgabalos, kuriem arī raksturīgas merģeļa augsnes un nolaidenu pakalni un kuros ir labi apstākļi lopkopībai piemērotu dabisku pļavu attīstībai. Šie zālāji piedod pienam, kas iegūts no savai videi piemērojušos tādu šķirņu govīm kā Brune, Montbéliarde vai Simmental Française, tā īpašo minerālvielu sastāvu, kas atvieglo šā siera ražošanu; to visu vēl papildina lauksaimnieku prasme (siera īpašā nogatavināšana) un daudzās ražošanas operācijas, kas tiek veiktas ar rokām.

Šī oriģinālā ražošanas tehnoloģija ir reģiona kultūras un ekonomiskā mantojuma neatņemama sastāvdaļa. Tā dod iespēju saglabāt lauku saimniecībās nelielas ražošanas vienības un tradicionālās govju šķirnes.

4.7. Kontroles iestāde:

Nosaukums: Institut National de l'origine et de la qualité (INAO) Adrese: 51, rue Anjou F-75008 Paris Tālr.: (33) 01 53 89 80 00 Fakss: (33) 01 53 89 80 60 E-pasts: info@inao.gouv.fr

L'Institut National des Appellations d'Origine ir publiska administratīva iestāde, kas ir juridiska persona un atrodas Lauksaimniecības ministrijas pārvaldībā.

INAO atbild par to produktu ražošanas apstākļu kontroli, kuriem ir piešķirts cilmes vietas nosaukums.

Ja netiek ievērotas ģeogrāfiskā apgabala robežas vai viens no ražošanas nosacījumiem, cilmes vietas nosaukuma lietošana jebkādā veidā vai nolūkā ir aizliegta.

Nosaukums: Direction Générale de la Concurrence, de la Consommation et de la Répression des Fraudes (DGCCRF) Adrese: 59, Boulevard Vincent Auriol F-75703 Paris Cedex 13 Tālr.: (33) 01 44 87 17 17 Fakss: (33) 01 44 97 30 37 E-pasts: C3@dgccrf.finances.gouv.fr

DGCCRF ir Ekonomikas, finanšu un rūpniecības ministrijas dienests.

4.8. Marķējums: Obligāti lietojams logotips, kurā minēti sākumburti “INAO”, norāde “Appellation d'origine controlée” un cilmes vieta.